**Filettino** on Italian kunta Latiumin alueella Frosinonen maakunnassa noin 70 km itään Roomasta ja 30 km pohjoiseen Frosinonesta. Kunnassa on arviolta 565 asukasta (vuonna 2015) ja sen pinta-ala on 77,46 neliökilometriä. Filettino muodostaa myös tunnustamattoman Filettinon ruhtinaskunnan.

Filettinon naapurikunnat ovat Canistro, Capistrello, Cappadocia, Castellafiume, Civitella Roveto, Guarcino, Morino, Trevi nel Lazio ja Vallepietra.

Historia
--------

Alun perin alue oli eekvien asuttuma. Pienenä kylänä se sälyi aina 800-luvulle, jolloin siitä tuli turvapaikka saraseenien hyökkäyksiltä. Vuonna 1297 alue tuli paavi Bonifacius VIII:n veljenpojan Pietro Caetanin haltuun. Caetanit tunnettiin julmana ja sortavana sukuna, joka murskasi useita kansannousuja ennen kuin viimeiset Filettinon Caetanit teloitettiin Castel Sant'Angelossa Roomassa.

### Itsenäisyyspyrkimykset

Elokuussa 2011 Italian hallitus ilmoitti, että kaikkien alle 1000 asukkaan kylien tulisi yhdistyä naapurikylien kanssa hallintokulujen säästämiseksi. Näin ollen Filettino määrättiin toteuttamaan kuntaliitos Trevi nel Lazion kaupungin kanssa. Filettinon kunnanjohtaja Luca Sellari aloitti kampanjan kylän itsenäistämiseksi omaksi valtiokseen. Kylä alkoi painaa omaa valuuttaansa, fioritoa (suom. *kukoistava*). Nimi viittaa Sellarin toteamaan, kuinka kylä tulisi kukoistamaan uudessa muodossaan. Lisäksi fiorito viittaa ensimmäiseen italialaiseen rahaan, 1200-luvulla käyttöön tulleeseen Firenzen floriiniin. Vaikka tällä hetkellä rahaa voi käyttää vain paikallisissa kaupoissa ja se on eräänlainen matkamuisto turisteille, on tarkoitus rahan virallistamisen myötä määrittää vaihtokurssi siten, että euro vastaa kahta fioritoa.

Lisäksi kunta on ottanut käyttöön oman ruhtinaskunnan vaakunan ja latinankielisen moton "nec flector, nec frango" (suom. *ei taivu, ei kumarra*). Kyläläiset aikovat kutsua Filettinon ruhtinaaksi Italian viimeisen kuninkaan Umberto II:n pojanpojan, Venetsian ja Piemonten prinssin Emanuele Filiberto di Savoian.

Filettino pyrkii San Marinon kaltaiseen pikkuvaltion asemaan. "Itsenäistymisen" myötä Filettinosta on tullut suosittu turistikohde ja piristysruiske kylän kauppiaille ja yrittäjille.

Väestö
------

Lähteet
-------

1. 1 2 3 4 5 6 7 8  Italy: Lazio Citypopulation.de. Viitattu 8.10.2016.
2. ↑  Notes From Italy: Villains, Romance, and Views California Literary Review.  Arkistoitu 6.10.2011. Viitattu 3. syyskuuta 2011.
3. ↑  "In an Italian Town, Dreams of Freedom On a Princely Scale", *New York Times*, New York Times, 29 August 2011. Luettu 29 August 2011.
4. ↑  "Village opting out of Italy", *Vancouver Sun*, Vancouver Sun, 30 August 2011. Luettu 30 August 2011.
5. ↑  "Italian Town Prints Its Own Currency to Fight Austerity Measures", *TIME*, TIME, 30 August 2011. Luettu 30 August 2011.
6. ↑  "Italian town prints its own currency – and wants to declare independence", *TheJournal.ie*, TheJournal.ie, 30 August 2011. Luettu 30 August 2011.
7. ↑  "This Tiny Italian Town Wants To Form Its Own Country", *Business Insider*, Business Insider, 29 August 2011. Luettu 29 August 2011.
8. ↑  Italian town Filettino declares independence BBC. Viitattu 3 September 2011.
9. ↑  Italian village trying to become a principality to protest at cuts *The Daily Telegraph*.  26 August 2011. Viitattu 4. syyskuuta 2011.
10. ↑

Aiheesta muualla
----------------

* Kuvia tai muita tiedostoja aiheesta **Filettino** Wikimedia Commonsissa

* Kunnan internetsivut (italiaksi)

Frosinonen maakunta
Acquafondata | Acuto | Alatri | Alvito | Amaseno | Anagni | Aquino | Arce | Arnara | Arpino | Atina | Ausonia | Belmonte Castello | Boville Ernica | Broccostella | Campoli Appennino | Casalattico | Casalvieri | Cassino | Castelliri | Castelnuovo Parano | Castro dei Volsci | Castrocielo | Ceccano | Ceprano | Cervaro | Colfelice | Colle San Magno | Collepardo | Coreno Ausonio | Esperia | Falvaterra | Ferentino | Filettino | Fiuggi | Fontana Liri | Fontechiari | Frosinone | Fumone | Gallinaro | Giuliano di Roma | Guarcino | Isola del Liri | Monte San Giovanni Campano | Morolo | Paliano | Pastena | Patrica | Pescosolido | Picinisco | Pico | Piedimonte San Germano | Piglio | Pignataro Interamna | Pofi | Pontecorvo | Posta Fibreno | Ripi | Rocca d’Arce | Roccasecca | San Biagio Saracinisco | San Donato Val di Comino | San Giorgio a Liri | San Giovanni Incarico | San Vittore del Lazio | Sant’Ambrogio sul Garigliano | Sant’Andrea del Garigliano | Sant’Apollinare | Sant’Elia Fiumerapido | Santopadre | Serrone | Settefrati | Sgurgola | Sora | Strangolagalli | Supino | Terelle | Torre Cajetani | Torrice | Trevi nel Lazio | Trivigliano | Vallecorsa | Vallemaio | Vallerotonda | Veroli | Vicalvi | Vico nel Lazio | Villa Latina | Villa Santa Lucia | Villa Santo Stefano | Viticuso